da en da nl ca da da de es da da da da da da da da da da da da da da da da da da en nb nb da de da da da da da da de da da da da da da da da da da da da da nl da en da da es nl da
Enigt byråd vedtager Klimaplan 2022 | Aabenraa Kommune
21.9.2022 19:52:58 CEST | Aabenraa Kommune
Onsdag aften har byrådet i Aabenraa Kommune enstemmigt vedtaget Klimaplan 2022, som er byrådets retning for den grønne omstilling i Aabenraa Kommune som geografisk område.
Et enigt byråd i Aabenraa Kommune har onsdag vedtaget Klimaplan 2022. Foto: Aabenraa Kommune
Den bæredygtige udvikling er vigtig for Aabenraa Kommune. Det blev slået fast med vedtagelsen af Strategi for Bæredygtig Udvikling, som byrådet vedtog i 2020. I strategien er der fokus på miljømæssig-, social-, og økonomisk bæredygtighed.
Som et led i udviklingen af den miljømæssige bæredygtighed har byrådet nu vedtaget Klimaplan 2022, som sætter retningen for den grønne omstilling i Aabenraa Kommune.
Klimaplan 2022 tager udgangspunkt i målsætningerne fra Parisaftalen. Ambitionen er 70 procents reduktion af udledningen af drivhusgasser i 2030 og 100 procents reduktion af udledningen i 2050. Samtidig dykker planen også ned i, hvordan Aabenraa Kommune kan blive mere robust over for fremtidens klimaudfordringer.
- Det er en ambitiøs klimaplan, men det er det, der er brug for. Som kommune har vi et ansvar, som vi gerne tager på os. Jeg er glad for, at så mange forskellige samarbejdspartnere og aktører er med på vognen, for ingen af os kan løse klimaudfordringerne alene, siger borgmester, Jan Riber Jakobsen og fortsætter:
- Klimaplanen er udviklet sideløbende med Udviklingsstrategien – Det Gode Liv – som vi vedtog for en måned siden. Det giver os et stærkt fundament at stå på, når vi sammen med uddannelser, foreningsliv og erhvervsliv kigger ind i den grønne omstilling.
Aabenraa Kommune har siden 2020 været en del af det forpligtende klimasamarbejde DK2020, som Klimaplanen 2022 tager sit udgangspunkt i.
- Vi tager nogle store skridt på den grønne omstilling, og jeg er stolt over, at vi tager ansvar. Med DK2020, Strategi for Bæredygtig Udvikling og nu Klimaplan 2022 har vi sat en ambitiøs, men realistisk målsætning for os selv og Aabenraa Kommune som geografisk område, siger formand for Udvalget for Bæredygtig Udvikling, Erik Uldall Hansen og fortsætter:
- Jeg vil gerne indbyde til yderligere samarbejde blandt organisationer, uddannelsesinstitutioner, erhvervsliv og mange flere. Heldigvis er mange allerede med både internt og eksternt i kommunen, men der er altid plads til flere i udviklingen. Nu glæder jeg mig til at komme i gang med arbejdet i klimaplanen.
Næste skridt i arbejdet med klimaplanen er en C40-certificering, lige som der løbende er tæt samarbejde med blandt andet den grønne tænketank Concito.
Læs Klimaplan 2022 på www.aabenraa.dk/klima
Borgmester Aabenraa Kommune, Jan Riber Jakobsen, tlf.: 29 32 25 30; e-mail: jrj@aabenraa.dk
Formand for Udvalget for Bæredygtig Udvikling, Erik Uldall Hansen, tlf.: 23 34 44 53; e-mail: euh@aabenraa.dk
Kommunikationskonsulent Aabenraa Kommune, Kasper Stoof, tlf.: 73 76 72 90; e-mail: ksje@aabenraa.dk
Et enigt byråd i Aabenraa Kommune har onsdag vedtaget Klimaplan 2022. Foto: Aabenraa Kommune
Information om Aabenraa Kommune
BETINGELSER FOR BRUG AF BILLEDMATERIALE:
Rettigheden til anvendelse af medfølgende billedmateriale er udelukkende til brug i sammenhæng med nærværende nyhed og må således ikke arkiveres med henblik på genanvendelse i andre sammenhænge.
Anvendelse skal altid ske med angivelse af hele den oplyste billedbyline.
Følg pressemeddelelser fra Aabenraa Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aabenraa Kommune
Sønderborg og Aabenraa står sammen om byplanmøde5.10.2022 10:45:26 CEST | Pressemeddelelse
De næste to dage er Aabenraa og Sønderborg værter for det årlige Byplanmøde, som samler byplanlæggere og politikere fra hele landet. Et arrangement som kun kan lade sig gøre på grund af det gode samarbejde mellem de to sønderjyske kommuner.
Rammer for Det Gode Liv: Et samlet byråd præsenterer budget 202312.9.2022 13:02:35 CEST | Pressemeddelelse
Mandag 12. september 2022 præsenterede et enigt byråd Aabenraa Kommunes budgetforlig for 2023 – Rammer for Det Gode Liv.
Regeringen udpeger Aabenraa Kommune til at indgå velfærdsaftale på beskæftigelsesområdet9.9.2022 08:56:29 CEST | Pressemeddelelse
Sammen med tre andre kommuner er Aabenraa Kommune af regeringen udpeget til at indgå velfærdsaftale på beskæftigelsesområdet. Konkret betyder det, at Aabenraa Kommune bliver sat fri fra store dele af lovgivningen på beskæftigelsesområdet.
Nørreportkvarteret fejres med bydelsfest5.9.2022 12:41:49 CEST | Pressemeddelelse
Lørdag 10. september inviterer Aabenraa Kommune og kvarterets butikker til bydelsfest i Nørreportkvarteret i Aabenraa. Festen er en markering af, at flere års arbejde med Områdefornyelse Nord er afsluttet.
Aabenraa Kommune frigiver tre millioner kroner til forberedelse af motorvejsbro ved Padborg2.9.2022 09:00:00 CEST | Pressemeddelelse
Onsdag 31. august vedtog et enigt byråd i Aabenraa Kommune at frigive tre millioner kroner til det forberedende arbejde til en ny bro over motorvejen ved Padborg. Pengene frigives fra de i alt 25 millioner kroner, der er afsat til broen, der skal gavne både statslige og kommunale interesser.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022